text: Succes for golf-talent fra Haderslev  
  20 december 2010 kl. 10.18
  Den 21-årige Line Vedel Hansen fra Haderslev har nu kvalificeret sig til Ladies European Tour.
  Efter en flot 5. plads ved Pre Qualifying School var Line Vedel Hansen kvalificeret til Final Qualifying School, og her gik det 21-årige talent på fremragende vis hele vejen, og med en 16. plads sikrede hun sig et kategori 8A medlemskab af Ladies European Tour.
  
  Nu som professionel 
  Både under Pre Qualifying School og Final Qualifying School har hun  stået opført som amatør, men det er nu blevet ændret med medlemskabet af Ladies European Tour. Således turnerer hun nu som professionel.
  